బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
‘సాహో’ స్క్రీన్‌ప్లేతో నడిచే సినిమా.. ఒకే సన్నివేశం ఐదారుసార్లు: ప్రభాస్
‘సాహో’ కథకు సంబంధించి హీరో ప్రభాస్ ఆసక్తికర విషయాలు చెప్పారు. ఇది పూర్తిగా స్క్రీన్‌ప్లే ఆధారంగా నడిచే సినిమా అని వెల్లడించారు. ‘బాహుబలి’ అంత గొప్ప స్క్రిప్ట్ కాదని అన్నారు.
Samayam Telugu | Updated:
Aug 11, 2019, 07:42PM IST
‘సాహో’ స్క్రీన్‌ప్లేతో నడిచే సినిమా.. ఒకే సన్నివేశం ఐదారుసార్లు: ప్రభాస్
రెబల్ స్టార్ ప్రభాస్ హీరోగా నటించిన ‘సాహో’ చిత్రంపై భారీ అంచనాలున్నాయి. ఆ అంచనాలను రెట్టింపు చేస్తూ శనివారం వచ్చిన ట్రైలర్ ప్రభాస్ అభిమానులకు పండగ వాతావరణం తీసుకొచ్చింది. ట్రైలర్ చూసిన వారంతా సినిమా బ్లాక్ బస్టర్ అని కొనియాడుతున్నారు. ‘సాహో’ ఈనెల 30న ప్రేక్షకుల ముందుకు వస్తోన్న సంగతి తెలిసిందే. విడుదల తేదీ దగ్గర పడుతుండటంతో చిత్ర ప్రచార కార్యక్రమాలను ప్రారంభించారు. హైదరాబాద్ నుంచే పబ్లిసిటీని మొదలుపెట్టారు. ఈ మేరకు తొలి మీడియా సమావేశాన్ని ఆదివారం హైదరాబాద్‌లో నిర్వహించారు. ఈ సమావేశంలో హీరోహీరోయిన్లు ప్రభాస్, శ్రద్ధా కపూర్ , నిర్మాతలు వంశీ-ప్రమోద్ పాల్గొన్నారు. ఈ సందర్భంగా సినిమా గురించి పలు ఆసక్తికర విషయాలు వెల్లడించారు. జర్నలిస్టులు అడిగిన ప్రశ్నలకు ప్రభాస్, శ్రద్ధా సమాధానాలిచ్చారు.
‘సాహో’ పూర్తిగా స్క్రీన్‌ప్లేపై ఆధారపడి నడిచే సినిమా అని ప్రభాస్ చెప్పారు. సినిమా వెళ్లే విధానం రకరకాలుగా ఉంటుందన్నారు. ‘బాహుబలి’ కన్నా గొప్ప స్క్రిప్ట్‌ కష్టం కాబట్టి, ఒక మంచి స్క్రిప్ట్‌కి సుజీత్ స్క్రీన్‌ప్లే చాలా ఆసక్తికరంగా ఉంటుందన్నారు. ‘బాహుబలి’ ఒత్తిడి ఈ సినిమా చేసిన అందరిపైనా ఉందని, అయితే దర్శకుడు సుజీత్ మాత్రం ఆ ప్రెజర్ ఫీలవ్వలేదని ప్రభాస్ చెప్పారు. ఇది అతనికి రెండో సినిమానే అయినా ఆయన పనితనం అలా లేదని ప్రశంసించారు. ఈ సినిమాకు హాలీవుడ్, బాలీవుడ్, టాలీవుడ్ నుంచి పెద్ద పెద్ద టెక్నీషియన్స్ పనిచేశారని.. అయినప్పటికీ వాళ్లందరినీ సుజీత్ చాలా బాగా హ్యాండిల్ చేశారని చెప్పారు. సుజీత్‌ను సెట్‌లో ఒక్కసారి కూడా కోపంగా చూడలేదని వెల్లడించారు.
‘సాహో’ ట్రైలర్ కట్ చేయడానికి చాలా కష్టపడ్డామని ప్రభాస్ చెప్పారు. 137 కట్స్ తరవాత ఫైనల్‌గా ట్రైలర్‌ను ఓకే చేశామని అన్నారు. సినిమా చూసిన తరవాత ఈ ట్రైలర్ కట్ చేయడం ఎంత కష్టమో ప్రేక్షకులకు అర్థమవుతుందన్నారు. కేవలం ఒక్క సినిమా మాత్రమే చేసిన సుజీత్‌పై ఇంత నమ్మకం ఉంచడంపై కూడా ప్రభాస్ స్పందించారు. సినిమాలో ఒక సన్నివేశం ఐదారు సార్లు కనిపిస్తుందని, ఇది చాలా క్లిష్టమైన సన్నివేశమని, ఈ సీన్‌తోనే సినిమా షూటింగ్ మొదలుపెట్టామని ప్రభాస్ చెప్పారు. అంత క్లిష్టమైన సీన్‌ను సుజీత్ హ్యాండిల్ చేసిన విధానం చూసి అతనిపై తనకు పూర్తి నమ్మకం కలిగిందని ప్రభాస్ అన్నారు. ఈ సన్నివేశం చిత్రీకరణలో ఒక్క కరెక్షన్ కూడా లేదని, రీషూట్ కూడా చేయలేదన్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.